CELEX: 62021CN0580
Language: da
Date: 2021-09-22 00:00:00
Title: Sag C-580/21: Anmodning om præjudiciel afgørelse indgivet af Bundesgerichtshof (Tyskland) den 22. september 2021 — EEW Energy from Waste Großräschen GmbH mod MNG Mitteldeutsche Netzgesellschaft Strom GmbH

13.12.2021   
            
            
               DA
            
            
               Den Europæiske Unions Tidende
            
            
               C 502/13
            
         
      Anmodning om præjudiciel afgørelse indgivet af Bundesgerichtshof (Tyskland) den 22. september 2021 — EEW Energy from Waste Großräschen GmbH mod MNG Mitteldeutsche Netzgesellschaft Strom GmbH
      (Sag C-580/21)
      (2021/C 502/20)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger og revisionsappellant: EEW Energy from Waste Großräschen GmbH
      
         Sagsøgt og revisionsindstævnt: MNG Mitteldeutsche Netzgesellschaft Strom GmbH
      
         Procesdeltager: 50Hertz Transmission GmbH
      
         Præjudicielle spørgsmål
      
      
                  1.
               
               
                  Skal artikel 16, stk. 2, litra c), sammenholdt med artikel 2, litra a) og litra e), i direktiv 2009/28/EF (1) fortolkes således, at der i forbindelse med levering af elektricitet til nettet også skal gives forrang til produktionsanlæg, i hvilke elektriciteten produceres ved termisk udnyttelse af blandet affald, der indeholder en variabel andel af bionedbrydeligt affald fra industri og husholdninger?
               
            
                  2.
               
               
                  Såfremt det første spørgsmål besvares bekræftende: Afhænger den prioriterede adgang til levering af elektricitet i henhold til artikel 16, stk. 2, litra c), i direktiv 2009/28/EF af størrelsen af den andel af bionedbrydeligt affald, der ved elproduktionen anvendes på den i det første spørgsmål beskrevne måde?
               
            
                  3.
               
               
                  Såfremt det andet spørgsmål besvares bekræftende: Findes der en bagatelgrænse for andelen af bionedbrydeligt affald, hvorunder de regler, der gælder for elektricitet fra vedvarende energikilder, ikke finder anvendelse på den producerede elektricitet?
               
            
                  4.
               
               
                  Såfremt det tredje spørgsmål besvares bekræftende: Hvilken andel udgør denne grænse, eller hvordan skal grænsen fastlægges?
               
            
                  5.
               
               
                  Såfremt det første og det andet spørgsmål besvares bekræftende: Kan princippet i artikel 5, stk. 3, andet afsnit, ved anvendelsen af reglerne om elektricitet fra vedvarende energikilder på elektricitet, som kun delvist er produceret på grundlag af bionedbrydeligt affald, inddrages på en sådan måde, at disse regler kun finder anvendelse på den del af elektriciteten, der produceres fra vedvarende energikilder, og at denne del beregnes på grundlag af de enkelte energikilders energiindhold?
               
            
         (1)  Europa-Parlamentets og Rådets direktiv 2009/28/EF af 23.4.2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (EUT 2009, L 140, s. 16).